ky en kk ky ru ru ky ky ru ru ru bg ru ru ru en hbs_cyr ru ky hu ky ru ru sah ky ky en ky en ky en ky en ky en ky en ky tt ky ky tt en ky en ky tt ky ky ky ky en ky ky ky ky tt en ky ky ru kk ky ky en ky en ky ky bg ky ky kk ky en ba tt ky ky ky en ky en ky ru ky ky en ky ky en ky ru ru ky ru tt en ky ru ky ru ky kk ky ky en ky bg en ky mk en ky ba en ky mn en ky ru en tt be en kk ky en ru mn en mk uk en ky uk en ky ru en ky av en ky ru en ky ky en ky ru en kk uk ky ky ky ky ky ky ky ky ky ky ky ky ky ky ru
"Агым", 23.01.09 - 29-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Англичандын аялы да, ойношу да бар. Бирок ал аялын сүйөт.
Француздун аялы да, ойношу да бар. Бирок ал ойношун сүйөт.
Еврейдин аялы да, ойношу да бар. Бирок ал мамасын жанындай көрөт.
Орустун аялы да, кайненеси да бар. Бирок ал аракты жакшы көрөт.
Казактын аялы да, Шабыркүлү да бар (каранын сулуусу). Бирок ал өпкөсү чоңдорду жакшы көрөт.
Өзбектин аялы да, анклавы да бар. Бирок ал палоо менен көк чайды жакшы көрөт.
Кыргыздын аялы да, чырагы да бар. Бирок ал үстөл кучактаганды жакшы көрөт.
- Хаим, тезирээк жашын: еврейлерди төпөштөп жатышат!
- Сабай беришсин, мен деген паспорт боюнча кыргызмын!
- Алар паспортуңа карабайт, коңкойгон тумшугуңа карап тепкилейт.
Соңку мезгилдерде чиновниктердин арасында мурут өстүрмөй модага айланыптыр. Сыры эмнеде деп изилдеп чыгышса, көрсө, өпчү жерин өпкөндө коңшу өлкөлүк акимдердин кытыгысы келип, абдан жагат экен.
Милисанын кезмет бөлүмүндө телефон чырылдайт:
- Ооба, сизди угуп атабыз.
- Кечээ Дэн Сяопин көчөсүндөгү 116-үйдүн 9-квартирине милиса жибердиңер беле?
- Жибергенбиз. "Элге тынчтык бербей атат. Музыканы өкүртүп коюп бийлеп атышат" дешкенинен эки сержантыбызды жөнөткөнбүз, эмне болду?
- Ошол экөөнө айтып койгулачы, тезирээк келип, пистолеттерин, фуражкаларын алып кетишсин. Керебетте жатып түшкөн сүрөттөрүбүз да сонун чыгыптыр!..
- Эл мактанганынан немистердин шире сыккыч аппаратын сатып алдым.
- Бокко жарабайт экен, бир сыкканда эле сынып калды.
- Эмненин ширесин сыктырдың?
Эски тааныштар жолугуп калат. Бири айтат:
- Дос көп, бирок карыз сурап барсаң бир тыйын беришпейт.
- Сенде дос көп болсо, менде душман көп.
- Эки көрүстөн толуп кетти…
Пив-бардын ичи. Түнкү саат эки. Ийинден англис чычкан башын чыгарып эки жакты караса, мышык көрүнбөйт. Чу-уркап барып пиводон бир кружка иче коюп, ийнине култ этип кирип кетет. Ийинден америкалык чычкан башын чыгарат. Караса, мышык көрүнбөйт. Чу-уркап барып бир кружка пиво иче салып, кайра ийнине кирип кетет. Ийинден кыргыз чычкан башын чыгарып карайт. Мышыктан дайын жок. Дакылдап чуркап келип, бир кружка пивону согуп жиберет. Эки жагын караса, мышык көрүнбөйт. Пивонун артынан эки жүз грамм аракты лактырып жиберет. Мышык дале жок. Дагы эки жүз граммды кылкылдатат. Мышык жок. Кыргыз чычкан дагы эки жүздү куюп атып кобуранат: "Эчтеке эме-ес, биз күтө турабыз…"
Автоинспекцияда иштеген гаишник катуу байып, терисине батпай семирет. Жумушка кетип атып баласына тапшырат:
- Короодогу койлорду алып чыгып жайып кел, курсактарын жакшылап тойгуз, уктуңбу!
Атасы кечинде келсе, уулу койлорду асфальт жолдо жайып жүрөт дейт.
- Ой балам, малды асфальтка жайып бакканды кайдан көрдүң эле, ыя?!
Анда баласы айтат дейт:
- Гаишниктер деле асфальттан көлтөйүп семирип жатпайбы!
Түн катып мас киши келатса, милиса токтотот:
- Токто! Кайда баратасың?
- Алкоголь менен мастыктын зыяндуулугу жөнүндө лексияга баратам.
- Түнкү саат үчтө сага лексияны ким окуйт экен?
- Катыным менен кайненем!..
Милисанын протоколунан: "Жалаң далилге таянган сурактын натыйжасында айыпталуучунун нерви бошоп, андан кийин ээги кыйшайып, эки кабыргасы сынып кеткен".
- Кошунаңдын акылдуу, сулуу кызы бар эле, ошого үйлөнбөйсүңбү?
- Кедейсиң деп тийбей койгон.
- Байкең бай эмес беле, айткан жоксуңбу?
- Айткам… ал кыз азыр менин жеңем…
Жапонияда киржуугуч машинелердин акылдуу түрү чыгыптыр. Киржууганы келген аялдарды бир сааттын ичинде кадимкидей кул кылып алат экен.
Жакшы исписалис жалыйна тийген күндөн бөлөк күндөрү көчөдө жатпайт.
Таң куланөөк. Карыган еврей баласын ойготуп атат:
- Тур, турагой, балам.
- Ой, папа, али эрте го?..
- Ээ, балам, "ким эрте турса, ага кудай берет" деген орустун макалын билесиңби?
- Билем дечи, бирок биз еврейбиз го!
- Мына көрдүңбү! Алам десең, алардан да эрте турушуң керек.
Чыгармачыл кошуундардын жылдык жыйналышы өтүп атат. Бир сүрөтчү экинчисине:
- Уктуңбу, дос, мени отчеттук докладда эки жолу эскерип өттү, ха!
- А мени ашык-кеми жок он бир жолу атады.
- Санаган жоксуңбу: "жана башкалар…" деген жерде дал мен жөнүндө айтып аткан!
Атың чыкпаса, "Акжолдун" арыгын чап.
Үйү жалпы үч мөөнөткө шайланат.
Ун кымбаттаса, уят арзандайт.
Нысапсызга кашык берсең, төрт пансионатты "ууртайт".
Көлдө бар алтындын баркы жок.
Казактан газ алсаң, каз байла.
Бифшкекс жейм! Бишкебек жейм!!!
Унаа болсо, сауна да болот.
Мээнет кылсаң, мөөнөт узарат.
Он сегиз… миллион ааламды көрдүң беле?
Свет өчкөн турбайбы, Шамчырай, кел, жыргайлы.
Ыраган болбосо, чөптүн башы кыймылдабайт.
Инфляциясы жоондун үнфляциясы ичке.
Кыңыр иш… кырк күндө унутулат.
Кытай-тай-тай… Басып келатат, басып келатат…
Колу-бутуң дайыма иштеп турсун десең, мээңди иштетпе.
Шыйрагымды чакпагыла да, жакпагыла.
Тилинин уусунан жылан сүйлөбөй калыптыр.
Терезеден секирем деп ойношунун омурткасы сыныптыр.
Арактын алтынчы шишеси агынан жарылды.
Катыным канымды иче берип... донор кылды.
Долларда достук жок - бир күнү сатып кетет.
Карызга баткан үйүнө батпайт.
Экиге экини уялбай кошсоң, беш болот.
Жең ичиндеги жолдо кытырап бирөө келатат.
Эл сурабаса, өкмөт калп айтпайт.
Акчанын кулуна азаттык жок.
Арагы күчтүү болсо, акчанын түбүнө жетет.